ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ

О НАЦРТУ ЗАКОНА О ВОЛОНТИРАЊУ

Министарство за рад, запошљавање, борачка и социјална питања позива заинтересоване грађане, као и и стручну јавност да се упознају са текстом Нацрта закона о волонтирању и да дају своје коментаре, сугестије и предлоге.

Јавна расправа о Нацрту закона одржаће се у периоду од 24. децембра 2021. године до 13. јануара 2022. године. У току јавне расправе организоваће се презентације и стручне расправе у следећим градовима:

* + Београд, 27. децембра 2021. године, у периоду од 10,00 до 12,00 часова, ул. Палатa „Србија”, сала 129, Булевар Михајла Пупина 2;
	+ Ниш, 28. децембра 2021. године, у периоду од 12,00 до 14,00 часова, Дели простор, ул. Давидова 2а;
	+ Нови Сад, 29. децембра 2021. године, у периоду од 12,00 до 14,00 часова, Омладински центар ОПЕНС, ул. Булевар Деспота Стефана 5.

Лица заинтересована за учешће на стручним скуповима у току Јавне расправе потребно је да благовремено доставе своју пријаву са назнаком града где ће присуствовати презентацији и стручној расправи о Нацрту закона на e-mail адресу: javna.rasprava@minrzs.gov.rs

 Предлози, сугестије, иницијативе и коментари, достављају се Министарству за рад, запошљавање, борачка и социјална питања на e-mail адресу: javna.rasprava@minrzs.gov.rs и/или писаним путем на адресу: Министарство за рад, запошљавање, борачка и социјална питања, ул. Немањина 22-26, 11000 Београд.